№ 251 от 12.07.2024

|  |  |  |
| --- | --- | --- |
| **ҚАЗАҚСТАН РЕСПУБЛИКАСЫНЫҢ**  **ЭНЕРГЕТИКА**  **МИНИСТРЛІГІ**    **БҰЙРЫҚ** |  | **МИНИСТЕРСТВО**  **ЭНЕРГЕТИКИ**  **РЕСПУБЛИКИ**  **КАЗАХСТАН**  **ПРИКАЗ** |

\_\_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Астана қаласы город Астана

**«Қазақстан Республикасы Энергетика министрлігінің салалық технологиялық құзырет орталықтары туралы» Қазақстан Республикасы Энергетика министрінің міндетін атқарушының  
2024 жылғы 16 ақпандағы № 68 бұйрығына өзгерістер мен толықтырулар енгізу туралы**

«Қазақстан Республикасының кейбір заңнамалық актілеріне байланыс, цифрландыру, инвестициялық ахуалды жақсарту және артық заңнамалық регламенттеуді болғызбау мәселелері бойынша өзгерістер мен  
толықтырулар енгізу туралы» Қазақстан Республикасының  
2024 жылғы 21 мамырдағы Заңының 1-бап 5-тармақ 6) тармақшасына  
және 2-бабына сәйкес, **БҰЙЫРАМЫН:**

«Қазақстан Республикасы Энергетика министрлігінің cалалық технологиялық құзырет орталықтары туралы» Қазақстан Республикасы Энергетика министрінің міндетін атқарушының 2024 жылғы 16 ақпандағы № 68 бұйрығына мынадай өзгерістер мен толықтырулар енгізілсін:

кіріспе мынадай редакцияда жазылсын:

«Қазақстан Республикасы Кәсіпкерлік кодексінің 241-5-бабының  
2 және 4-тармақтарына, Қазақстан Республикасының Цифрлық даму, инновациялар және аэроғарыш өнеркәсібі министрінің 2022 жылғы 21 сәуірдегі № 133/НҚ бұйрығымен (Нормативтік құқықтық актілерді Мемлекеттік тіркеу тізілімінде № 27772 болып тіркелген) бекітілген Технологиялық болжауды жүзеге асырудың, салалық технологиялық құзырет орталықтарының жұмыс істеуінің, технологиялық платформаларды ұйымдастырудың және нысаналы технологиялық бағдарламаларды әзірлеудің әдістемесі мен өлшемшарттарының 3 және 5-тарауларына, сондай-ақ, Қазақстан Республикасы Үкіметі  
жанындағы Технологиялық саясат жөніндегі кеңес отырысының  
2023 жылғы 7 желтоқсандағы № 11-03/07-1337 Хаттамасының 3.2-тармағына сәйкес, БҰЙЫРАМЫН:».

көрсетілген бұйрықпен бекітілген «Сафи Өтебаев атындағы Атырау мұнай және газ университеті» коммерциялық емес акционерлік қоғамы базасындағы Қазақстан Республикасы Энергетика министрлігінің мұнай-газ саласындағы Cалалық технологиялық құзырет орталығы туралы ережеде:

4-тармақтың 1) тармақшасы жаңа редакцияда жазылсын:

«1) мұнай-газ саласын технологиялық болжамдауды жүзеге асыру, нысаналы технологиялық бағдарламаны әзірлеу мен іске асыруға жәрдемдесу, мұнай-газ саласының жеделдетілген технологиялық дамуы үшін әлемдік технологиялық трендтерді мониторингтеу, ағымдағы жағдайлар мен Қазақстан Республикасының бәсекелестік артықшылықтарын, сондай-ақ жеке кәсіпкерлік субъектілерінің қажеттілігі мен мүдделілігін айқындау, мұнай-газ саласының кәсіпкерлік субъектілері арасында инновациялық қызметтің үздік практикалары мен тәжірибесін таратуға жәрдемдесу, Қазақстан Республикасына шетелдік инвестицияларды тарту мақсатында халықаралық ынтымақтастықты жүзеге асыру;»;

5-тармақ мынадай мазмұндағы 11) тармақшамен толықтырылсын:

«11) технологиялық саясатты іске асыру үшін Қазақстан Республикасы Энергетика министрі бекітетін нысаналы технологиялық бағдарламаларды әзірлейді.»;

көрсетілген бұйрықпен бекітілген «Ғ. Дәукеев атындағы Алматы энергетика және байланыс университеті» коммерциялық емес акционерлік қоғамы және «Энергоинформ» акционерлік қоғамы құрамындағы коммерциялық емес консорциум базасындағы Қазақстан Республикасы Энергетика министрлігінің Электр энергетикасы саласындағы салалық технологиялық құзырет орталығы туралы ережеде:

4-тармақ мынадай мазмұндағы 18) тармақшамен толықтырылсын:

«18) электр энергетикасы саласындағы технологиялық болжамдауды жүзеге асыру, нысаналы технологиялық бағдарламаны әзірлеу мен іске асыруға жәрдемдесу, Электр энергетикасы саласының кәсіпкерлік субъектілері арасында инновациялық қызметтің үздік практикалары мен тәжірибесін таратуға жәрдемдесу, Қазақстан Республикасына шетелдік инвестицияларды тарту мақсатында халықаралық ынтымақтастықты жүзеге асыру.»;

5-тармақ мынадай мазмұндағы 19) тармақшамен толықтырылсын:

«19) технологиялық саясатты іске асыру үшін Қазақстан Республикасы Энергетика министрі бекітетін нысаналы технологиялық бағдарламаларды әзірлейді.»;

көрсетілген бұйрықпен бекітілген «Ядролық физика институты» шаруашылық жүргізу құқығындағы республикалық мемлекеттік кәсіпорны негізінде Қазақстан Республикасы Энергетика министрлігінің Баламалы және ядролық энергетика және технологиялар саласындағы салалық технологиялық құзырет орталығы туралы ережеде:

4-тармақтың 1) тармақшасы жаңа редакцияда жазылсын:

«1) баламалы және ядролық энергетика және технологиялар саласын технологиялық болжамдауды жүзеге асыру, нысаналы технологиялық бағдарламаны әзірлеу мен іске асыруға жәрдемдесу, баламалы және ядролық энергетика және технологиялар саласының жеделдетілген технологиялық дамуы үшін әлемдік технологиялық трендтерді мониторингтеу, ағымдағы жағдайлар мен Қазақстан Республикасының бәсекелестік артықшылықтарын, сондай-ақ жеке кәсіпкерлік субъектілерінің қажеттілігі мен мүдделілігін айқындау, баламалы және ядролық энергетика және технологиялар саласының кәсіпкерлік субъектілері арасында инновациялық қызметтің үздік практикалары мен тәжірибесін таратуға жәрдемдесу, Қазақстан Республикасына шетелдік инвестицияларды тарту мақсатында халықаралық ынтымақтастықты жүзеге асыру;»;

5-тармақ мынадай мазмұндағы 11) тармақшамен толықтырылсын:

«11) технологиялық саясатты іске асыру үшін Қазақстан Республикасы Энергетика министрі бекітетін нысаналы технологиялық бағдарламаларды әзірлейді.».

2. Қазақстан Республикасы Энергетика министрлігінің Цифрландыру департаменті заңнамада белгіленген тәртіппен 3 (үш) жұмыс күні ішінде:

1. осы бұйрықты Қазақстан Республикасы Энергетика министрлігінің интернет-ресурсында орналастырылсын;
2. осы бұйрықты Қазақстан Республикасы Энергетика министрлігінің құрылымдық бөлімшелерінің, ведомстволарының, аумақтық органдарының және ведомстволық бағынысты ұйымдарының назарына жеткізсін.

3. Осы бұйрықтың орындалуын бақылау жетекшілік ететін Қазақстан Республикасының энергетика вице-министріне жүктелсін.

4. Осы бұйрық 2024 жылғы 22 шілдеден бастап күшіне енеді.

**Қазақстан Республикасы**

**Энергетика министрі А. Сәтқалиев**

**Согласовано**

12.07.2024 17:46 Арынбек Нұржігіт Сәрсенбайұлы

12.07.2024 17:52 Анасова Гулзина Шолпановна

12.07.2024 17:57 Туртбаев Алмат Мирамович

12.07.2024 17:59 Зейноллов Диас Асылбекович

12.07.2024 18:04 Боранбай Кумусай

12.07.2024 18:10 Жомарт Қуаныш Жақсылықұлы

12.07.2024 18:28 Ильяс Бакытжан Нассенулы

**Подписано**

12.07.2024 19:25 Саткалиев Алмасадам Маиданович

